Dievčenská skala

Dievčenská skala () je vrch v Slovenskom krase, krajinnom celku Slovenského rudohoria. Leží nad obcou Jovice, približne  južne od Rožňavy. Na jej vrchole sa nachádza vysielač.

 Poloha 
Nachádza sa v strednej časti pohoria, v geomorfologickom podcelku Silická planina. Leží v Košickom kraji, v okrese Rožňava a na katastrálnom území obce Jovice. Najbližším sídlom sú na severnom úpätí situované Jovice, rovnakým smerom sa nachádza mesto Rožňava, západne leží Brzotín a Slavec, južne Silica a Silická Jablonica a východne Hrušov a Krásnohorská Dlhá Lúka. Vrch je súčasťou Národného parku Slovenský kras.

 Opis 
Vrch sa nachádza na severnom okraji vyvýšenej planiny bez výraznejších vrcholov, ktorá sa dvíha v podobe dlhého hrebeňa. Výškovo i tvarovo nevýrazný vrch má tak strmé len severné svahy, ostro vystupujúce z Rožňavskej kotliny. Hustý porast a náročný terén sťažuje prístup na planinu. Východne sa nachádza Lipovec (), Drieňovec (), Buková () a Pavlova skala (), južne Maruša (), Fabiánka () a Zakázané (), západne Malinčiak (), Drieňovec (), Malý vrch () a Štít () a severne Turecká (), Tri vrchy () a Rákoš ().Slovenský kras – Domica. Turistická mapa. 1 : 50 000. Harmanec: VKÚ, a. s., 1999 Planina je súčasťou povodia Slanej, kde vodu z tejto časti odvádza severne tečúca Čremošná. Na vrcholový hrebeň vedie značený turistický chodník. 

 Výhľady 
Vrchol pokrýva súvislý lesný porast, ktorý neumožňuje rozhľad. Z vhodných lokalít je možné vidieť okolité vrcholy Slovenského krasu, no tiež Stolické vrchy, Kráľovu hoľu, hrebeň Vysokých Tatier, Volovské vrchy a prihraničné vrchy v Maďarsku.

 Vysielač Dievčenská skala 
V najvyššej časti hrebeňa sa nachádza vysielač Dievčenská skala. Oceľová konštrukcia s výškou 65 metrov bola postavená v roku 1983 a šíri signál televízie i rozhlasu. Primárne pokrýva Rožňavskú kotlinu a je súčasťou južnej retranslačnej magistrály.

 FM vysielače 
 Frekvencia[MHz] Program Regionálna verzia ERP Polarizácia 88,6  Rádio Regina  Východ  1 kW  horizontálna 91,0  Rádio Devín   1 kW  horizontálna 97,3  Rádio Slovensko   1 kW  horizontálna 101,4  Rádio Vlna  Východpre účely regionalizácie reklamy  1 kW  horizontálna 105,9  Rádio PatriaRádio FM   1 kW  horizontálna

 Vysielače DVB-T 

 Multiplex Kanál ERP Polarizácia 1. multiplex  48  20 kW  vertikálna 2. multiplex  21  20 kW  vertikálna 3. multiplex  42  14,125 kW  vertikálna 4. multiplex  22    vertikálna

 Najbližšie vysielače 
Okolité významné vysielače a vzdialenosť k nim:

 Prístup 
 po  modrej a  zelenej značke z Jovíc
 po  žltej a  zelenej značke z Krásnohorskej Dlhej Lúky 

 Poznámky 

 Referencie 

 Pozri aj 
 Slovenský kras
 Silická planina
 Zoznam vrcholov v Slovenskom krase

 Externé odkazy 
 Poloha na turistickej mape
 Stránka o vysielači
 História vysielania
 Stránky poskytovateľa DVB-T signálu 

Kategória:Vrchy v Slovenskom krase
Dievčenská skala
Kategória:Vrchy v okrese Rožňava
Kategória:Vrchy pod 1000 metrov na Slovensku
Kategória:Jovice